internet vaartha 136 Views
మాదాపూర్‌ :  ప్రముఖ సినీ నటుడు అక్కినేని అఖిల్‌ మాదాపూర్‌లో స్టార్టప్‌ క్రికెట్‌ లీగ్‌-2016ను ప్రారంభిం చారు. బుధవారం కావూరిహిల్స్‌లో ఏర్పాటు చేసిన కార్యక్రమంలో ఆయన ముఖ్యఅతిధిగా హాజరై ఈ లీగ్‌లను ఆయన విడుదల చేశారు. ఈ సందర్భంగా అఖిల్‌ మాట్లాడుతూ దేశ వ్యాప్తంగా స్టార్టప్‌ అననుకూల వాతావరణం నేపథ్యంలో ఈ క్రికెట్‌ లీగ్‌ ప్రారంభం కావడం ఆనందంగా ఉందన్నారు. స్టార్టప్‌ క్రికెట్‌ లీగ్‌ ప్రపంచంలోనే మొట్టమొదటిసారిగా స్టార్టప్‌లను ప్రోత్సహించే విధంగా కార్యరూపం దాల్చిందన్నారు. ఈ లీగ్‌ ద్వారా వివిధ కేటగిరీలకు చెందిన స్టార్టప్‌లను ఒకే వేదిక మీదకు తీసుకురావడం సులభమవుతుందన్నారు. ఈ కార్యక్రమంలో వ్యవస్థాపకులు సాయికిరణ్‌తో పాటు పలువురు పాల్గొన్నారు.